kardosdrur/scandi-wiki huggingface dataset:
Impasto

Impasto er italiensk for dejagtigt og beskriver en maleteknik, hvor malingen ikke fortyndes, men smøres tykt (lægges pastost) på underlaget. Spor efter påføringen bliver stående som reliefagtige mærker, som bliver stående i størknet form på det færdige maleri. Mange kunstnere bruger en paletkniv eller malekniv i stedet for pensel.

Fra tidligere tider var det mest oliefarver, som blev brugt. Det gav kunstneren tid til at arbejde med værket. Også akrylmaling kan bruges, men da ofte med tilsætning af et tørhæmmende middel. Akvarel og tempera er medier, som er for flydende til, at de kan lægges pastost.

Nogle kunstnere blander forskellige pulversubstanser i malingen for derved at opnå bestemte effekter. Andre ridser sig ned gennem lagene for at genfinde og lave mønstre med tidligere lagte lag.

Impastoteknikken har vært brugt af kunstnere som Tizian og Rembrandt for at forstærke virkningen af folder i klæder, mens senere kunstnere har lagt mere vægt på styrken i udtrykket, således ofte set inden for impressionismen.

Kunstens teknikker
Maleri
Ulvenes rige

Ulvenes rige er en fransk film fra 2005 instrueret af Chris Nahon og med bl.a. Jean Reno i en ledende rolle.

Synopsis 
Den unge Anna Heymes (Arly Jover), er gift med en højtstående embedsmand i indenrigsministeriet. I mere end en måned, har hun lidt af frygtelige hallucinationer og periodiske hukommelsestab, der har betydet, at hun end ikke har kunnet genkende sin mand og efterfølgende har tvivlet på hans ærlighed.

På samme tid, i det 10. arrondissement er kaptajn i politiet Paul Nerteaux (Jocelyn Quivrin) i gang med en undersøgelse omkring tre døde tyrkiske kvinder, der har arbejdet i nogle illegale studier og hvis lig er frygteligt molestrerede. For at få hjælp til, at infiltrere det tyrkiske miljø, beder Nerteaux om hjælp hos en af sine gamle kolleger Jean-Louis Schiffer (Jean Reno). Ved hjælp af en psykiaters arbejde med at hjælpe Anna, bliver det klart, at der er en forbindelse mellem hende og mordene på de tyrkiske kvinder.

Medvirkende 
 Jean Reno: Jean-Louis Schiffer
 Arly Jover: Anna Heymes
 Jocelyn Quivrin: Paul Nerteaux
 Laura Morante: Mathilde Urano
 Philippe Bas: Laurent
 David Kammenos: Azer
 Didier Sauvegrain: Dr. Ackerman
 Patrick Floersheim: Charlier
 Etienne Chicot: Amien
 Albert Dray: Løjtnanten
 Vernon Dobtcheff: Kudseyi
 Élodie Navarre: La fliquette

Ekstern henvisning

Kilder 

Film instrueret af Chris Nahon
Franske film fra 2005
Momcilo Perisic

Momcilo Perisic (født 22. maj 1944) var serbisk general og hærchef for Jugoslavien indtil 1998, han gik ind i militæret i 1966. Den 8. september 2011 blev han fundet skyldig i krigsforbrydelser under den Jugoslaviske borgerkrig, og idømt 27 års fængsel.

Henvisninger 

Personer fra Jugoslavien
Krigsforbrydere
Laurence J. Peter

Laurence J. Peter (dr. Laurence Johnston Peter) (16. september 1919 – 12. januar 1990), canadier, født i Vancouver, Britisk Columbia. Han var underviser, forfatter, psykolog og management-teoretiker. Laurence var bedst kendt i almenheden for sin formulering af Peter-princippet.

Laurence har en doktorgrad fra Washington State University in 1963.

Forfatterskab 
 Prescriptive Teaching (1965) 
 The Peter Principle (sammen med Raymond Hull, 1968; dansk udgave: Peter-princippet; Hans Reitzels Forlag 1986; )
 The Peter Prescription (1972) 
 Competencies for Teaching: System of Accountability for Teacher Education (1972-1975) (4 bind, 1975) 
 Vol. 1 Therapeutic Instruction
 Vol. 2 Classroom Instruction
 Vol. 3 Individual Instruction
 Vol. 4 Teacher Education
 The Peter Plan (1976)
 Peter's Quotations, Ideas for Our Time (aka Quotations for Our Time, 1977) 
 Peter's People (1979) 
 Peter's Almanac (1982) 
 The Laughter Prescription (sammen med Bill Dana, 1982) 
 Why Things Go Wrong, or the Peter Principle Revisited (1984) 
 The Peter Pyramid or will we ever get the point?'' (1986)

Ekstern henvisning og kilde 
 Laurence biografi (engelsk)

Noter 

Psykologer fra Canada
Faglitterære forfattere fra Canada
Personer fra Vancouver
Imperiet falder

Imperiet falder er det femte studiealbum fra den danske rockgruppe Magtens Korridorer. Albummet udkom den 31. oktober 2011. Første single fra albummet, "Kom og mærk" blev udgivet d. 22. august 2011.

Trackliste 
 "Imperiet Falder"
 "Kom og Mærk"
 "Lyden af Alarmer"
 "Horisonten"
 "Mit Forkullede Lig"
 "Pindsvinesjæl"
 "Gin // Tonic"
 "Affald"
 "Alting til Salg"
 "En Anden Tid"
 "Tæppet"

Referencer

Eksterne links 
 Imperiet falder på Discogs

Album fra 2011
Magtens Korridorer-album
Europæiske kulturarvsdage

De europæiske kulturarvsdage (European Heritage Days) er en fælleseuropæisk kampagne, arrangeret af Europarådet og EU-Kommissionen. Kampagnen har som mål at fremme kendskabet til den europæiske kulturarv.

Danmarks del af kampagnen forestås af Kulturarvsstyrelsen. I 2011 har Danmark valgt ikke at deltage i de europæiske kulturarvsdage.

Kulturarv
Kulturarvsdage
DM i håndbold 2010-11 (kvinder)

Danmarksmesterskabet i håndbold for kvinder 2010–11 var det 75. Danmarksmesterskab i håndbold for kvinder afholdt af Dansk Håndbold. Mesterskabet blev vundet af FC Midtjylland Håndbold, som i finaleserien besejrede Randers HK i tre kampe, og som dermed sikrede sig sin anden DM-titel – den første blev vundet i sæsonen 1997-98 som Ikast FS. Bronzemedaljerne gik til Viborg HK, som besejrede Team Tvis Holstebro i bronzekampene.

Guldbageren Ligaen

Grundspil 

I grundspillet spillede de 12 hold en dobbeltturnering alle-mod-alle. De seks bedst placerede hold gik videre til medaljeslutspillet. Holdene, der sluttede på 7.- til 11.-pladsen måtte spille kvalifikation til den efterfølgende sæson af ligaen, mens nr. 12 rykkede direkte ned i 1. division.

Slutspil 

De seks bedste hold fra grundspillet spillede i medaljeslutspillet. Holdene blev inddelt i to grupper med tre hold, der begge spillede en dobbeltturnering alle-mod-alle. Holdene, der sluttede på første- eller andenpladsen i grundspillet, startede slutspillet med 1 point. Vinderne af de to grupper kvalificerede sig til DM-finalen, mens de to toere gik videre til bronzekampen. Både finalen og bronzekampen blev spillet bedst af tre kampe.

Gruppe A

Gruppe B

Bronzekamp

Finale

Kilder / eksterne henvisninger 
 Dansk Håndbold Forbund

Håndbold i 2010
Håndbold i 2011
DM i håndbold (kvinder)
Georg Heinrich Waldemar Müller

Georg Heinrich Waldemar Müller (3. december 1762 i Hannover – 12. juli 1834) var en tysk-dansk leksikograf.

Han gik i latinskolen i sin fødeby og studerede teologi indtil 1783, men kom i 1786 til Danmark som hvervet underofficer. I 1802 blev han ansat som lærer ved det holstenske militærinstitut i Rendsborg, udnævntes i 1808 til premierløjtnant, gik af som kaptajn 1815 og blev i 1823 rektor ved kommuneskolen i Friedrichsberg (Slesvig). I 1827 nedlagde han sit embede og døde 12. juli 1834. Han udgav nogle lærebøger i tysk grammatik, oprindelig som anhang til Neues dänisch-deutsches Wörterbuch zum Gebrauch für Deutsche (2 bind, 1800). Senere udgav han Tysk-dansk Ordbog (3 bind, Kiel 1807-10). Nogle danske digte af ham findes i Eidora.

Kilder 
 C. A. Nissen, "Georg Heinrich Waldemar Müller", i: C.F. Bricka (red.), Dansk Biografisk Lexikon, København: Gyldendal 1887-1905.
 Lübker u. Schröder, Schlesw.-Holst.-Lauenb. Schriftsteller-Lex.
 Alberti, Schlesw.-Holst.-Lauenb. Schriftsteller-Lex.

Faglitterære forfattere fra Tyskland
Faglitterære forfattere fra Danmark
Officerer fra Danmark
Personer fra Hannover
Skolefolk fra Danmark
Digtere fra Danmark
Danskere i 1700-tallet
Danskere i 1800-tallet
Personer i Dansk Biografisk Leksikon
Dansksprogede forfattere fra Danmark
Leksikografer
Offshoring

Offshoring er udflytning af en virksomheds processer til et andet land. Det kan eksempelvis være udflytning af produktion eller supportprocesser (regnskab, IT etc.). Oprindeligt var formålet primært at reducere omkostningerne, men i dag gør virksomhederne det også for at udnytte ekspertise i andre lande.

Virksomhedsstrategi
Business Process Outsourcing

Business Process Outsourcing (BPO) er en undergruppe indenfor outsourcing. Det er outsourcing af interne virksomhedsprocessor (såsom HR, finansiering og regnskab) og kundekommunikation (såsom callcentre) til en tredjepart. BPO til et andet land går også under kategorien offshoring.

Andre større undergrupper indenfor outsourcing er Information Technology Outsourcing (ITO), Software R&D og Knowledge Process Outsoutcing (KPO).

Erhvervsøkonomi
Back office

Et back office henviser til de dele af driften i en virksomhed, som ikke er i direkte kontakt med kunderne. Det kan eksempelvis være regnskab, IT og HR.

Da internettet kom frem, begyndte mange virksomheder at outsource mange af deres back office-funktioner til andre lande. Eksempelvis har Indien, grundet den store udbredelse af engelsk, udnyttet dette til at skabe en stor outsourcingindustri for back office-funktioner.

 
Virksomheder
Karen Smith

Karen Smith (10. september 1921 - 26. september 1987) var en dansk manuskriptforfatter, som bl.a. var tilknyttet Danmarks Radio og skrev manuskripter til flere afsnit af Huset på Christianshavn og ''Matador.

Teater 
 Arbejdet Adler (1985)
 Esbjerg Revyen (1981)
 Milord (1981)
 Midtilyngbyrevyen (1976)
 Esbjerg sommerrevy (1976-1978)
 Riberevyen (1975)
 Dragørrevyen (1975)
 Tivolirevyen (1973) 
 Og da har i rigdom vi drevet det vidt (1972)
 Hr. mand (1971)
 Vi skal jo alle sammen leve (1970)
 Århus Studenterrevy (1968-1970)
 Spionen der kom ind fra Kolding (1968)
 3. Fiol (1968)

TV 
 Man skal ikke skue hunnen på hårene 
 Miljølovprisning 
 Matador (Afsnit 15) – At tænke og tro (1980)
 Matador (Afsnit 8) – Komme fremmede (1979) 
 Matador (Afsnit 3) – Skiftedag (1978) 
 Månedsrevyen (1976-1977) 
 Sommerrevy nr. 26 (1976) 
 Scener fra et kosteskab (1975) 
 Kavalkade (1975)
 Askepot (1973)
 Huset på Christianshavn (Afsnit 32, 33, 44, 50, 64, 69 og 75; 1973-1976)
 Uha-Uha (1972-1975)
 Sange om kvinder (1972)
 Lørdagsrevyen (1972)

Eksterne henvisninger 
 
 Danske Dramatikere – Karen Smith 

Manuskriptforfattere fra Danmark
Dramatikere fra Danmark
Dansksprogede forfattere fra Danmark
Around the World

"Around the World" er den 10. single fra gruppen Aqua, og den niende under det nuværende navn.

Nummeret blev udgivet i april og maj 2000 (afhængigt af land) og var den anden single fra albummet Aquarius. Nummeret var ikke lige så vellykket som den tidligere single "Cartoon Heroes". På grund af dette, var dette den sidste single, som gruppen ønskede at udgive i Storbritannien; den ikke nåede ikke at komme ind i top 20, men toppede som nr. 26. I USA var den kun en promo.

Musikvideoen til nummeret fulgte det modne udseende fra singlen "Cartoon Heroes".

Aqua-sange
Singler fra 2000
Langelinie Lystbådehavn

Langelinie Lystbådehavn (Langelinie Marina) blev anlagt i 1890erne i forbindelse med etableringen af Frihavnen og anlæggelsen af Langeliniekajen.

Bag Langelinie Lystbådehavn, ses det renoverede mindesmærke Søfartsmonumentet for faldne søfolk under 1. verdenskrig, englen overvåger konstant indsejlingen til Københavns Havn.

Formålet med den lille havn var at, arbejdere fra B&W, DFDS og ØK havde en roklub.

Lystbådehavnen har haft besøg af fisken den tyklæbede multe.

Se også 

 Information om Langelinie Lystbådehavn 

Københavns Havn
Jørn Lier Horst

Jørn Lier Horst (født 27. februar 1970 i Bamble) er en af Norges mest erfarne politiefterforskere, men betragtes desuden som en af landets førende krimiforfattere. Hans krimier om efterforskeren William Wisting giver et detaljeret og autentisk indblik i, hvordan hårde kriminalsager efterforskes, samt hvordan det påvirker de involverede, privat såvel som professionelt. Bøgerne tegner et enkelt og præcist billede af det moderne nordiske samfund og retter bl.a. pistolen mod social uretfærdighed.

Bibliografi 
Wisting-serien

Blix & Ramm-serien i samarbejde med Thomas Enger.

Udmærkelser
 Bokhandlerprisen 2011 for romanen Vinterstengt
 Rivertonprisen 2012 for romanen Jagthundene
 Glasnøglen 2013 för romanen Jagthundene
 The Martin Beck Award 2014 for romanen Jagthundene
 The Petrona Award for Best Scandinavian Crime Novel of the Year in 2016 for romanen Hulemanden
 Nordic Noir Thriller of the Year Award 2018 for romanen Bundfald
 The Petrona Award for Best Scandinavian Crime Novel of the Year in 2019 for romanen Katharina-koden

Eksterne henvisninger 
 Jørn Lier Horsts hjemmeside

Kilder 

Romanforfattere fra Norge
Krimiforfattere fra Norge
Norsksprogede forfattere fra Norge
Modtagere af Bokhandlerprisen
Modtagere af Glasnøglen
M/S Parkeston

M/S Parkeston var et passagerskib fra rederiet DFDS, som blev bygget på Helsingør Skibsvært og leveret den 31. juli 1925. Skibet sejlede i en periode i rutefart mellem Esbjerg og Harwich.

Den 22. april 1955 blev M/S Parkeston taget ud af Esbjerg – Harwich-ruten for at sejle til Færøerne med politifolk i forbindelse med striden i Klaksvig. Som erstatning blev M/S Kronprins Frederik indsat på ruten.

M/S Parkeston blev sammen med M/S Esbjerg beslaglagt af tyskerne under 2.verdenskrig.

Begge skibe havde siden januar 1944 været målskibe for tyske ubåde. Skibene blev genfundet i Lübeck i starten af juli 1945.

Under tilbagevenden til Danmark løb M/S Esbjerg på en mine syd for Stevns og sank.

Referencer

Eksterne henvisninger 
 M/S Parkeston, postkort

Skibe fra Danmark
Passagerskibe
DFDS
Flystyrtet i Jaroslavl 2011

Flystyrtet i Jaroslavl fandt sted den 7. september 2011 klokken 16:02 lokal tid, da et Jakovlev Jak-42 passagerfly, som havde hele den professionelle spillertrup og trænerstaben fra ishockeyholdet Lokomotiv Jaroslavl fra Kontinental Hockey League (KHL) om bord, styrtede i nærheden af Jaroslavl i det vestlige Rusland, på vej til Minsk i Hviderusland, for at indlede 2011–12-sæsonen i KHL.

Alle spillerne fra klubbens spillertrup samt fire fra farmholdet var om bord på flyet. Kort efter afgang ramte flyet en tårnmast, brød i brand og styrtede 2½ kilometer fra Tunoshna Lufthavn. Alle ombord, bortset fra et enkelt besætningsmedlem omkom. En enkelt af spillerne, Alexander Galimov, holdt sig dog i live inden han døde den 12. september.

Spillerne om bord var fra Rusland, Hviderusland, Letland, Tyskland, Tjekkiet, Slovakiet og Sverige.

Personer ombord 
Ifølge refereret liste

Teamet 

Noter
 A. Vinder af Lady Byng Trophy 2000
 B. Olympisk mester 2006 og Verdensmester i 2006
 C. Verdensmester i 2010
 D. Verdensmester i 2005 og Stanley Cup-mester i 2006
 E. Spilleren omkom ikke med det samme, men fem dage senere på et hospital i Moskva.

Flybesætning 
 Andrej Solomentsev – kaptajn
 Igor K. Zhevelov – andenpilot
 Sergey V. Zhuravlev – mekaniker
 Elena Sarmatova – stewardesse
 Nadezhda Muzafarovna Maksumova – stewardesse
 Shalina – stewardesse
 Matyushkin – tekniker
 Alexander B. Sizov – tekniker (overlevede).

Kildehenvisninger 

Jaroslavl 2011, Flystyrtet i
Jaroslavl 2011, Flystyrtet i
Jaroslavl 2011, Flystyrtet i
Jan Six

Jan Six (født 14. januar 1618, død 28. maj 1700) var en hollandsk kunstsamler, mæcen og forfatter.

Biografi 
Han var ud af en velhavende handelsfamile (familien Six) som søn af Joan Six og hustru Anna Wymer. Han studerede kunst og jura i Leiden i 1634. Han giftede sig med Margaretha Tulp, som var datter af Amsterdams borgmester Nicolaes Tulp. Hans svigerfar skaffede ham forskellige lukrative offentlige positioner, og han endte selv op som Amsterdams borgmester i 1691.

Six havde tætte venskaber med digteren Joost van den Vondel og maleren Rembrandt van Rijn. Han forblev en god ven af kunsten igennem hele sit liv, og skrev selv flere teaterstykker, de kendteste af dem var Medea (1648) og Onschult (uskyld; 1662).

Kunstsamling 
Jan Six kunstsamling af malerier, tegninger, graveringer og andre kunstværker, inkl. mange fra sin kones familie, var populær i samtiden. Samlingen blev nedarvet gennem generationerne for tilslut at havne hos Lucretia Johanna van Winter (1785-1845) og Hendrik Six (1790-1847). Deres respektive kunstsamlinger blev samlet da de giftede sig i 1822 og blev kendt som Six-Samlingen Til deres samlede kunstsamling bidrog Lucretia med 171 malerier som hun havde arvet fra sin far, som efter hans død var blevet delt ligeligt mellem hende og hendes søster Anna Louisa, der giftede sig med Willem van Loon. Nogle få af Anna Louisas arv kan stadig ses udstillet på Museum Van Loon, men hovedparten blev solgt af deres arvninge i 1877 til Gustave baron de Rothschild i Paris.

En del af de vigtigste malerier fra Six-Samlingen er i dag udstillet på nationalmuset i Amsterdam.

Eksterne henvisninger 

Politikere fra Nederlandene
Borgmestre i Amsterdam
Kunstsamlere fra Nederlandene
We Belong to the Sea

"We Belong To the Sea" er den fjerde single fra den danske popgruppe Aquas album Aquarius, og den 12. single inden de holdt pause i 2001.

Nummeret fik en meget begrænset udgivelse i november 2000, da den kun blev sat til salg i Danmark og Sverige, selvom enkelte eksemplarer blev eksporteret videre til Tyskland og Holland. 

Musikvideoen til nummeret blev optaget i Barcelona, og vist i mange forskellige europæiske lande. En forbedret udgivelse var planlagt i Australien, men det blev annulleret efter de dårlige salgstal fra nummeret "Bumble Bees".

Aqua-sange
Singler fra 2000
Sultan Abdul Aziz Shah Jamek-moskéen

Sultan Abdul Aziz Shah Jamek-moskéen er den første moske i den gamle bydel i Petaling Jaya, Selangor, Malaysia.

Bygninger, konstruktioner og anlæg i Malaysia
Moskeer
Sultan Abdul Samad-moskéen

Sultan Abdul Samad-moskéen eller KLIA-moskéen er en moske nær Kuala Lumpur International Airport i Sepang, Selangor, Malaysia.

Historie 
Byggeriet begyndte i 1999 og blev afsluttet i 2000. Moskeen blev officielt åbnet i 2001 af Sultanen af Selangor, Sultan Sharafuddin Idris Shah.

Arkitektur 
Moskeens arkitektur er af både mellemøstlig og lokale malajiske stilarter..

Moskeer
Bygninger, konstruktioner og anlæg i Malaysia
Special Branch (politi)

Special Branch er en betegnelse for politienheder, som er ansvarlige for den nationale sikkerhed i Storbritannien og Commonwealth. 

En Special Branch-enhed indsamler efterretninger i forbindelse med terror, spionage, politiske og militære anliggender.

Ekstern henvisning 
 Scottish Executive – Guidelines on Special Branch Work in the United Kingdom

Politi
Eva Arndt-Riise

Eva Johanne Arndt-Riise (født 27. november 1919 i Aarhus, død 18. juni 1993 i Gjesing), også kendt som Eva Arndt, var en dansk svømmer, der deltog i de olympiske lege i henholdsvis 1936 og 1948 og var med på holdet, der vandt sølv i 4×100 m fri ved legene i 1948. Desuden var hun med til at vinde guld ved EM i 1938.

Eva Arndt svømmede oprindeligt i AGF, men boede en overgang i København, hvor hun var medlem af Triton. Sammen med blandt andet Ragnhild Hveger og Inge Sørensen var Eva Arndt-Riise en af de meget unge danske svømmere, der fik sit internationale gennembrud ved OL i Berlin i 1936. Hun stod måske lidt i skyggen af nogle af de andre fra generationen, og individuelt måtte hun i 100 m fri nøjes med en femteplads i sit indledende heat i tiden 1.10,1 min, hvilket ikke kvalificerede hende videre. Hun udgjorde sammen med Hveger, Elvi Svendsen og Tove Bruunstrøm Madsen stafetholdet i 4×100 m fri, der blev nummer syv.

To år senere vandt Eva Arndt sammen med Hveger, Gunvor Kraft og Birte Ove-Petersen guld ved EM i London. Kvartetten satte verdensrekord med tiden 4.27,6 minutter, og denne rekord bestod i over fjorten år, inden den blev slået i 1952 af et ungarsk hold. Når den holdt så længe, skyldtes det ikke mindst anden verdenskrig, der satte en stopper for de store internationale stævner, og derfor var det for Arndt-Riise som så mange andre i hendes generation begrænset med resultater i omkring et årti.

Da OL skulle finde sted i London i 1948, var hun tilbage i AGF og blot 28 år, og sammen med den jævnaldrende Elvi Svendsen var hun alderspræsident på stafetholdet ved OL. I det indledende heat bestod holdet af Arndt-Riise, Svendsen, Fritze Nathansen og Greta Andersen, der med ny olympisk rekord på 4.33,5 kvalificerede sig sikkert til finalen (rekorden stod dog kun få minutter, inden hollænderne slog den med over to sekunder). I perioden mellem det indledende heat og finalen havde Greta Andersen et dramatisk uheld, idet hun besvimede i vandet under et 400 m løb. Hun var måske ikke helt restitueret til finalen, hvor holdet bestod af Arndt-Riise, Karen Margrethe Harup, Andersen og Nathansen. Skønt de fire kvinder svømmede næsten fire sekunder hurtigere end i det indledende heat, måtte Nathansen på de sidste 25 meter opleve at se amerikaneren Ann Curtis både indhente og overhale sig, så USA vandt guld i tiden 4.29,2 mod danskernes 4.29,6. Sølvmedaljen var dog sikker, idet hollænderne var to sekunder langsommere.

Eva Arndt blev gift 4. september 1941 med Boris Holger Riise med hvem hun fik to sønner.

Noter

Referencer

Eksterne henvisninger 
 

Personer fra Aarhus
Olympiske svømmere fra Danmark
Medaljevindere fra Danmark ved sommer-OL 1948
Olympiske sølvmedaljevindere fra Danmark
Ilze Graubiņa

Ilze Graubiņa (8. november 1941 i Riga i Reichskommissariat Ostland – 24. januar 2001 i Riga i Letland) var en lettisk pianist og musikpædagog.

Graubiņa blev født ind i en vidtforgrenet musikalsk slægt og var datter af komponisten Jēkabs Graubiņš. I 1959 blev hun optaget på Moskva Musikkonservatorium, hvor hun studerede under Jakov Flier, for hvem hun også arbejdede som personlig assistent, og hvor hun dimiterede fra i 1965. Allerede under studietiden lykkedes det hende at opnå musikverdenens opmærksomhed. Graubiņa vandt den Internationale Johann Sebastian Bach Konkurrence i 1964 i Leipzig i Østtyskland. Tre år senere udnævntes Graubiņa til lærer ved det nuværende Letlands Musikakademi, hvor hun siden 1986 virkede som professor.

Kildehenvisninger

Eksterne henvisninger 
 Artikel om Ilze Graubiņa  
 Hjemmeside om Ilze Graubiņa

Personer fra Riga
Pianister fra Letland
You and I (Lady Gaga sang)

"You and I" (skrevet "Yoü and I") er fjerde single fra den amerikanske sangerinde Lady Gagas andet studiealbum, Born This Way. Sangen er skrevet af Lady Gaga, og blev frigivet på verdensplan i 23. august 2011.

Hitliste

Referencer 

Singler fra 2011
Lady Gaga-sange
Aleksandr Galimov

Aleksandr Gamilov (  ; født 2. maj 1985 i Jaroslavl , død 12. september 2011 i Moskva) var en russisk ishockeyspiller, der spillede for KHL-klubben Lokomotiv Jaroslavl.

Flystyrt 
Aleksandr Galimov var en del af Lokomotiv Jaroslavls spillertrup der var ombord på et russisk Jak-42 fly, der styrtede ned i Jaroslavl den 7. september 2011. Samtlige passagerer omkom som følge af ulykken. Galimov overlevede dog umiddelbart flystyrtet, men kom slemt til skade i eb tilstand med forbrændinger på mere end 90 procent af kroppen og af luftvejene, og døde på hospitalet den 12. september 2011 som den sidste spiller fra holdet.

Referencer

Eksterne henvisninger 

Ishockeyspillere fra Rusland
Personer fra Jaroslavl
Danske tab i Afghanistan siden 2002

De danske tab  i Krigen i Afghanistan (2001-2021) var 43 soldater, der døde i perioden 2002 til 2013.

Dette er en oversigt over danske soldater der har mistet livet i Afghanistan siden 2002.

a: Indgår ikke i de officielle tabstal fra Forsvarsministeriet

Note: Konstabelelev Jonas Rasmussen og Konstabelelev Simon K. Christensens blev dræbt i en mortérulykke i Oksbøl d. 10. juni 2010 i forbindelse med træningen før deres udsendelse til Helmand på C-Coy ISAF 10. De blev den 25.06.2010 posthumt udnævnt til Konstabler.

Danmark er det NATO-land som har haft de største tab per indbygger. Danmark er ligeledes en af de største bidragsydere til ISAF per indbygger.

Referencer

Eksterne links 
 Forsvaret: Omkomne og faldne i international missioner Besøgt 7. september 2011

Krigen i Afghanistan (2001-nutid)